《访钱塘袁简斋太史于金陵之随园太史有诗赠行并题梅花诗话夜宿小仓山房赋》
清代·张諴

九天珠玉落尘寰，直送西登剑阁关。一夜分明宿天上，来朝依旧走人间。

似公国士知能几，愧我平时学未娴。别后峨眉嵩华顶，相思如见小仓山。

作者简介：浙江平湖人，字希和，号熙和。乾隆四十二年举人。有《婴山小园诗文集》、《梅花诗话》、《峨嵋山小志》。